# Accident de metro a València del 2006

### De Viquipèdia

El punt negre (*) marca el lloc aproximat de l'accident.

El 3 de juliol de 2006, a les 13.03 hores, un comboi de la línia 1 de Metrovalència amb 150 persones abord va descarrilar en una corba a 50 metres de l'estació de Jesús, a València causant la mort a 43 persones i ferides a 46. El tren model UTA 3700, amb dues unitats de dos vagons cadascuna, havia eixit de l'estació Plaça d'Espanya 40 segons abans i circulava a una velocitat anormalment elevada (80 km/h).

### [edita] Causes

La investigació s'ha basat en dades subministrades per la caixa negra, la qual indica que el vehicle va accelerar progressivament fins als 80 quilòmetres per hora per accedir a una corba on la màxima velocitat permesa era de 40. Durant un interval de cinc segons, abans que el primer vagó bolcara violentament, a la cabina del maquinista es va activar manualment en fre de servei, reduint la velocitat fins a 64,8 km/h al moment d'entrar al túnel. El frenat d'emergència, però, no es va fer servir. Aquesta acció, frenat en plena corba, va fer que el vagó posterior envestira la unitat de capçalera, la 3736, fent-la descarrilar. El vagó va circular impulsar per la inèrcia, però bolcat cap a l'esquerra, resseeguint les parets del túnel, fins que al final del túnel -on conflueix amb la línia 5- va bolcar definitivament amb un fort impacte contra el terra.

El sistema de seguretat emprat en aquesta línia s'anomena Frenado Automático Puntual (FAP) i serveix perquè un sistema de balises actuen com a punt d'informació per al conductor. FAP no atura ni frena automàticament els trens. No obstant això, a la corba de l'accident no hi havia balisa i es confia només en el conductor per frenar el comboi.

La investigación oficial conclou que l'accident hauria estat evitable amb un sistema de seguretat més avançat.

La línia 1 és la més antiga de la xarxa de Metrovalència i el principal eix d'aquesta infrastructura de via estreta. La unitat sinistrada havia entrat en servei en 1989 i pesava 46,8 tones.

### [edita] Víctimes

Totes les víctimes mortals viatjaven al primer vagó, a més dels 46 ferits de consideració. Els serveis d'emergència van trobar els cossos escampats per les vies. Dues personales, incloent-hi el conductor, van faltar als hospitals dies després de l'accident com a conseqüència de la gravetat de les ferides.

## [edita] Enllaços externs

| A Viquinotícies hi ha notícies de contingut lliure relacionades amb Accident de metro a València del 2006: Un comboi descarrila causant 41 morts al metro de València

- Imatge de satèl·lit de l'estació de Jesús a Google Maps
- Mapa de la xarxa del Metro de València
- Web oficial de Metro València

| Aquest article sobre el País Valencià és un esborrany i possiblement li cal una expansió substancial o una bona reestructuració del seu contingut. Per això, podeu ajudar a la Viquipèdia expandint l'article i millorant-hi la qualitat traduint d'altres Viquipèdies, posant textos amb el permís de l'autor o extraient-ne informació.

Obtingut de "http://ca.wikipedia.org../../../a/c/c/Accident_de_metro_a_Val%C3%A8ncia_del_2006_4de0.html"

Categories: Esborranys del País Valencià | València | Ferrocarril

##### Views

- Article
- Discussió
- Revisió actual

##### Cerca

##### En altres llengües

- Español
- English
- Français
- 日本語